डेरा प्रेमियों से मारपीट करने वाले दो काबू
थानातलवंडी साबो के अधीन पड़ते गांव लेलेवाला में डेरा सच्चा सौदा के पैरोकार पर हमला करने के आरोप में पुलिस ने दो युवकों को गिरफ्तार कर लिया है, जबकि तीसरा आरोपी फरार बताया है। गिरफ्तार किए दो आरोपियों के खिलाफ थाना तलवंडी साबो की पुलिस ने मामला दर्ज कर लिया है। इस संबंधी पुलिस को दिए बयान में अशोक कुमार पुत्र ओम प्रकाश वासी लेलेवाला ने बताया कि रविवार को सोमा सिंह, गुरजीत सिंह सेमी सिंह वासी लेलेयाणा उसकी दुकान पर आए और उनसे सिगरेट-बीड़ी की मांग की और उसने कहा कि वह सिगरेट-बीड़ी नहीं बेचता तो इसी बात को लेकर तीनों आरोपियों ने इस पर हमला कर दिया और उसकी दुकान में नुकसान किया है। थाना तलवंडी साबो की पुलिस ने अशोक कुमार ने बयानों पर सोमा सिंह, गुरजीत सिंह सेमी सिंह के खिलाफ मामला दर्ज करके इन में से सोमा सिंह गुरजीत सिंह को गिरफ्तार कर लिया है, जबकि इस मामले में सेमी सिंह की गिरफ्तारी के लिए पुलिस प्रयास कर रही है। जांच अधिकारी सुरजीत सिंह ने बताया कि आरोपियों को शीघ्र गिरफ्तार कर लिया जाएगा।
hin_Deva hin_Deva